EkBass/fiwiki-20250220-pages-articles huggingface dataset:
Rosina Lavonius

Sofia Rosina Lavonius (o.s. von Haartman 27. kesäkuuta 1821 Turku – 11. tammikuuta 1890 Tukholma) oli suomalainen seurapiirikaunotar ja Venäjän Tukholman-pääkonsulin, myöhemmin Oulun läänin kuvernöörin, Alexander Lavoniuksen puoliso. Hän toimi yleisenä seppeleensitojattarena Helsingin yliopiston 200-vuotispromootion kunniaksi pidetyssä vuoden 1840 riemujuhlassa.Promootioperinteen historiaa. Helsingin yliopistomuseo. == Elämäkerta == Rosina von Haartman oli yleisenä seppeleensitojattarena Helsingin yliopiston vuonna 1840 järjestetyssä 200-vuotispromootiossa, jossa hänet oli valittu Filosofisen tiedekunnan promootioon sitomaan maisterien seppeleet. Tämä tilaisuus vakiinnutti hieman aikaisemmin alkaneen tavan, jossa merkittävän professorin tai muun merkkihenkilön nuori tytär toimi juhlien kuningattarena. Tämä oli alkua naisten osallistumiselle promootioperinteeseen. Von Haartman solmi avioliiton itseään 19 vuotta vanhemman Alexander Lavoniuksen kanssa vuonna 1842 Tukholmassa. Pariskunta muutti vuonna 1847 Tukholmasta Ouluun, kun Alexander Lavoniuksesta tuli Oulun läänin kuvernööri. Kuvernöörinä keskinkertainen Alexander Lavonius aateloitiin 1855. Alle 20-vuotiaana kuolleen esikoispojan lisäksi pariskunta sai kolme tytärtä. Lavonius sai promootiossa merkittäviä elinikäisiä ystäviä kollegineuvos Jakov Grotista ja promootiossa kunniatohtoriksi vihitystä Pietarin yliopiston rehtorista, todellisesta valtioneuvoksesta Pjotr Pletnevistä. Grot omisti hänelle Norrskenet ('Revontulet') -nimisen runon ja teki hänestä siluettikuvan. Kuvernöörin erottua palveluksesta Lavoniukset muuttivat Oulusta takaisin Tukholmaan. Puolisonsa kuoltua vuonna 1875 Rosina Lavonius asui vielä myös Oulussa. Hän kuoli vuonna 1890 Tukholmassa 69-vuotiaana. == Perhesuhteet == Rosina Lavoniuksen vanhemmat olivat kirurgian ja lapsenpäästöopin professori, Lääkintöhallituksen ylijohtaja Carl Daniel von Haartman. Hänen ensimmäinen puolisonsa oli Maria Helena Rosina Franzén. Rosina Lavoniuksen puoliso Alexander Lavonius oli Venäjän Tukholman-pääkonsuli, josta sittemmin tuli valtioneuvos ja Oulun läänin kuvernööri. Heidän lapsiaan olivat: * Carl Alexander Lavonius (1843–1860). * Maria Amelie Albinia Linder (1846–1915), puoliso toimittaja, valtiopäiväedustaja Ernst Linder, toinen puoliso tukkukauppias, konsuli Johan Oscar Ekman. * Prinsessa Ebba Charlotta Lovisa zu Solms-Braunfels (1850–1927), puoliso majuri prinssi Albrecht Friedrich Ernst Bernhard Wilhelm zu Solms-Braunfels. * Anna Julia Mathilda Palme (1858–1935), puoliso toimitusjohtaja Johan Henrik Palme. Heistä polveutui Ruotsin pääministeri Olof Palme. Lavoniuksen setä oli talouspoliitikko Lars Gabriel von Haartman. Hänen äitinsä isä oli runoilija ja piispa Frans Mikael Franzén. == Lähteet == * === Viitteet === luokka:Suomalaiset henkilöt Luokka:Suomalaiset aateliset Luokka:Vuonna 1821 syntyneet Luokka:Vuonna 1890 kuolleet
Naselli

Naselli on ilma-aluksen rungosta ja siivistä erillinen osa, johon voidaan asentaa esimerkiksi moottoreita, polttoainesäiliöitä tai muita varusteita. Nasellilla on useita tehtäviä: se suojaa sen sisälle asennettuja osia ja vähentää niistä aiheutuvaa aerodynaamista vastusta. Naselli-nimitystä on käytetty myös joidenkin ilma-alusten, kuten ilmalaivojen ja joidenkin epätyypillisten lentokoneiden matkustamoista ja ohjaamoista. Moottorinasellit voivat ohjata voimalaitteelle tulevaa ilmavirtaa ja vähentää moottorimelua. Naselleihin voidaan myös asentaa suihkujarru, jota voidaan käyttää lentokoneen hidastamiseen ja ohjaamiseen laskeutumisen yhteydessä. Nasellin etymologinen alkuperä on muinaisranskan pientä venettä tarkoittavassa nacele-sanassa, joka tulee vulgaarilatinan naucella ja myöhäisantiikin latinan navicella sanoista, jotka tarkoittivat ”pientä laivaa”. Naselliksi kutsutaan myös tuulivoimalan turbiinin konehuonetta. == Kuvia == Tiedosto:Boeing 707 engineviewedit.jpg|Boeing 707 -matkustaja­koneen paapuurin puoleiset moottorinasellit. Tiedosto:Boeing B-52B engine nacelle.jpg|Boeing B-52B -pommikoneen moottorinaselli. Tiedosto:General Electric GEnx on 747-8I prototype.jpg|Boeing 747-8I -matkustaja­koneen avattu moottori­naselli, sisällä General Electric GEnx -ohivirtaussuihkumoottori. == Lähteet == == Aiheesta muualla == Luokka:Lentokonekomponentit
Kenny Handkammer

Kenny Handkammer on brittiläinen Tesla Motors -yrityksen palvelupuolen johtaja ja entinen Formula 1 -tallien työntekijä. Handkammer työskenteli uransa aikana Benettonilla 1990-luvulla ja myöhemmin Renaultilla ja Red Bullilla. Red Bullilla Handkammer työskenteli päämekaanikkona vuodesta 2006 lähtien. Hän jätti tallin lokakuun alussa ennen vuoden 2014 Japanin GP:tä.Vettelin päämekaanikolle näytettiin ovea Vuoden 2010 Espanjan GP:ssä Handkammer otti vastaan palkintokorokkeella voittaneen valmistajan palkinnon Mark Webberin voitettua kilpailun. Huhtikuussa 2015 Handkammer nimettiin sähköautoja valmistavan Tesla Motors -yrityksen palvelupuolen johtajaksi.Formula ykkösten mestarimekaanikko uusiin hommiin == Lähteet == == Aiheesta muualla == * Kotisivut Luokka:Formula 1 -tallien työntekijät Luokka:Brittiläiset henkilöt Luokka:Syntymävuosi puuttuu Luokka:Elävät henkilöt
SimCity

SimCity on Maxisin kehittämä kaupunginrakennuspelien sarja. Sarjan ensimmäinen peli SimCity on aloittanut sekä SimCity-pelin sarjan että Maxisin Sim-pelin sarjan, johon kuuluvat muun muassa SimAnt ja SimEarth. Pelisarja on ensimmäisiä kaupunginrakennuspelejä. Pelisarjan lisäksi on julkaistu monia spin-off-pelejä, kuten SimTower, jossa pelaajat pääsevät rakentamaan omaa pilvenpiirtäjää. == Pelit == *SimCity (1989) *SimCity 2000 (1994) *SimCity 64 (2000), Nintendo 64 *SimCity 3000 (1999) *SimCity 4 (2003) **SimCity 4: Ruuhka-aika (SimCity 4: Rush Hour) *SimCity DS (2007), Nintendo DS *SimCity Yhteiskunnat (SimCity Societies) **SimCity Yhteiskunnat: Destinations *SimCity Creator (2008), Wii, Nintendo DS *SimCity Social (2012), selainpeli *SimCity (2013) *SimCity BuildIt (2014), ilmaispeli Android- ja iOS-alustoille. == Laajennuspaketit == *SimCity 2000 Network Edition *SimCity 3000 Unlimited *SimCity 3000 World Edition *SimCity 3000 UK Edition (Vain Britanniassa ja Irlannissa) *SimCity 4 Deluxe Edition *The SimCity Box == Aiheesta muualla == *MobyGames - SimCity Series
World (Linditan kappale)

World on kosovonalbanialaisen laulaja Linditan esittämä kappale, jolla hän edusti Albaniaa vuoden 2017 Eurovision laulukilpailussa. Lindita voitti kappaleen albaniankielisellä versiolla ”Botë” Festivali i Këngësin 55. tuotantokauden. Voittonsa jälkeen hän ilmoitti, että kappaleen esityskieli vaihdetaan englanniksi, jolloin nimeksi tuli World. Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 76 pistettä, jäi sijalle 14 eikä päässyt finaaliin. == Lähteet == Luokka:Albanian euroviisuedustuskappaleet Luokka:Vuoden 2017 euroviisuedustuskappaleet
Harmaatoko

Harmaatoko (Lophoceros nasutus) on sarvinokkien heimoon kuuluva lintu. Sitä tavataan Arabian niemimaalla ja Saharan eteläpuolisessa Afrikassa seuraavissa maissa: Angola, Benin, Botswana, Burkina Faso, Burundi, Kamerun, Keski-Afrikan tasavalta, Tšad, Kongon demokraattinen tasavalta, Norsunluurannikko, Eritrea, Etiopia, Gambia, Ghana, Guinea, Guinea-Bissau, Kenia, Liberia, Malawi, Mali, Mauritania, Mosambik, Namibia, Niger, Nigeria, Ruanda, Saudi Arabia, Senegal, Sierra Leone, Somalia, Etelä-Afrikka, Etelä-Sudan, Sudan, Swazimaa, Tansania, Togo, Uganda, Jemen, Sambia, Zimbabwe. Lisäksi sitä tavataan Egyptissä vaelluslintuna. Kannan suuruutta ei ole määritetty, mutta laji on levinnyt laajalle ja on yleinen. Kanta arvioidaan vakaaksi, koska ilmeisiä uhkia ei ole. Sen elinaluetta ovat pääasiassa kuivat metsät ja savannit mutta myös kosteat metsät ja arot. Birdlife.org viitattu 1.3.2017 == Lähteet == == Aiheesta muualla == * Harmaatoko, The Atlas of Southern African Birds Luokka:Sarvinokkalinnut
Sebu Kuhlberg

Sebastian "Sebu" Kuhlberg (s. 24. tammikuuta 1974 Helsinki) on entinen suomalainen olympiatason lumilautailija. Hän osallistui Naganon talviolympialaisiin lumikourussa vuonna 1998 sijoittuen seitsemänneksi eli parhaana Suomen miehistä. Kisan voitti Sveitsin Gian Simmen. Ylipäätään paras lautailijamme Minna Hesso oli naisten puolella kuudes. Tämä oli ensimmäinen kerta kun lumilautailu oli olympialajina. Sebu Kuhlberg oli ensimmäinen suomalainen yhdessä Aleksi Vannisen kanssa, jotka saivat tallisopimuksen lajissaan vuonna 1993. Kuhlberg on esiintynyt Kurt Millerin ja Peter Speekin dokumenttielokuvassa Fifty vuodelta 1999. Elokuva kertoo hiihtourheilusaavutuksista. == Lähteet == Luokka:Suomalaiset lumilautailijat Luokka:Vuonna 1974 syntyneet Luokka:Elävät henkilöt
VxWorks

VxWorks on kaupallinen reaaliaikainen käyttöjärjestelmä (RTOS), jota kehittää yhdysvaltalainen Wind River Systems. Käyttöjärjestelmä tukee moniprosessointia: asymmetristä moniprosessointia (AMP) ja symmetristä moniprosessointia (SMP). Siitä on julkaistu 64-bittinen versio vuonna 2011. Se käyttää ennakoivaa moniajoa ja Round-Robin -vuoronnusta. Wind Riverin mukaan VxWorks on eniten kaupallisesti käytetty RTOS. Wind Rivering mukaan VxWorksillä on 28 prosentin osuus koko esineiden internet ja sulautettuihin järjestelmiin liittyvästä liikevaihdosta. == Ohjelmistotuki == Qt kehitysalusta tukee VxWorks-alustaa. == Suoritintuki == Käyttöjärjestelmä tukee 32- ja 64-bittisiä suorittimia: * x86 * x86-64 * MIPS * PowerPC (myös RAD6000) * SPARC * Freescale ColdFire * SH-4 * FR-V * i960 * ARM * StrongARM * XScale == Käyttökohteet == Käyttöjärjestelmä on käytössä mm. Nasan Curiosity- mönkijässä. == Lähteet == == Aiheesta muualla == * Viralliset kotisivut Luokka:Reaaliaikaiset käyttöjärjestelmät
RTLinux

RTLinux on FSMLabsin kehittämä reaaliaikainen käyttöjärjestelmä (RTOS), joka suorittaa Linux-käyttöjärjestelmää virtualisointikerroksen päällä. Projektin aloittivat Victor Yodaiken ja Michael Barabanov. Ratkaisussa patentointi on herättänyt kritiikkiä. Wind River Systems osti FSMLabsin vuonna 2007. Tämä on eri kuin reaaliaikainen Linux-ydin Real-Time Linux. == Katso myös == * Real- Time Linux == Lähteet == == Aiheesta muualla == * RTLinux * http://www.rtlinuxfree.com/ * The RTLinux Manifesto (PDF) * A Real-Time Linux (PDF) * A Linux-based Real-Time Operating System (PDF) * Temporal inventory and real-time synchronization in RTLinuxPro (PDF) Luokka:Linux Luokka:Reaaliaikaiset käyttöjärjestelmät
Series 30+

Nokia Series 30+ (lyhyemmin Series 30+ tai S30+) on MediaTekin kehittämä ohjelmistoalusta ja käyttöliittymä, jota käytetään Nokia-brändätyissä mobiililaitteissa. Nokian lisäksi Microsoft Mobile ja HMD Global ovat käyttäneet Series 30+ -käyttöjärjestelmää puhelimissaan. Series 30+ ei liity mitenkään Nokian aiempaan Series 30 -käyttöjärjestelmään. Series 30+ ei tue Java ME -sovelluksia. == Lähteet == Luokka:Mobiilikäyttöjärjestelmät *
Sivuvakain

Sivuvakain eli sivuvakaaja on lentokoneen pyrstön pystysuora osa. Sen päätehtävänä on tuoda lentokoneelle suuntavakautta. Sitä voidaan käyttää myös trimminä esimerkiksi ohjauksen puollon korjaamiseen. Lisäksi sivuvakaimessa on koneen sivuperäsin, jota tarvitaan koneen hallittuun ohjaamiseen.Sadraey s. 328–330 == Tyyppejä == Yleisin sivuvakaintyyppi on yksi vakain, joka sijaitsee rungon päällä koneen takaosassa. Tällaista ratkaisua käyttää noin kolme neljäsosaa käytössä olevista konetyypeistä. Tämän tyypin muunnelma on T-pyrstö, jossa sivuvakain on samanlainen, mutta korkeusvakain on kiinnitetty sen päähän. T-pyrstö on tyypeistä toiseksi yleisin. Sivuvakaimia voi olla myös useampia. Konfiguraatio, jossa kaksi sivuvakainta on kiinnitetty korkeusvakaimen päihin, oli suosittu erityisesti lentoveneissä ja monimoottorisissa potkurikoneissa. Siinä sivuvakaimet ovat potkurien tuottamissa ilmavirtauksissa, jolloin ne antavat paremman vakauden pienillä lentonopeuksilla. Tähän konfiguraation voidaan lisätä myös kolmas vakain rungon päälle. Näin saavutetaan suurempi tehokkuus ilman, että koneen kokonaiskorkeutta tarvitsee kasvattaa. == Lähteet == * === Viitteet === Luokka:Ilma-alusten ohjauslaitteet
World

World, worlds tai the world voi tarkoittaa: ==Paikkoja== *The World (saaristo) ==Lehdet== * The World (Coos Bay), Coos Bayssa, Oregonissa ilmestyvä sanomalehti * Tulsa World, Tulsassa, Oklahomassa ilmestyvä sanomalehti * The World (eteläafrikkalainen sanomalehti), entinen Johannesburgissa ilmestynyt sanomalehti * The World (1753), entinen lontoolainen sanomalehti * World (aikakauslehti), kristillinen aikakauslehti * National Geographic World, entinen nimi lehdelle National Geographic Kids * New York World, New Yorkissa ilmestynyt sanomalehti (1860–1931) * The Evening World, New Yorkissa ilmestynyt sanomalehti (1887–1931) ==Pelit== * The World (.hack), kuvitteellinen peli .hack-pelisarjassa * Need for Speed: World, vuoden 2010 ajopeli ==Muut== * World (televisiokanava), PBS World -nimellä aiemmin tunnettu televisiokanava * The World (elokuva) * The World (radio-ohjelma), Public Radio Internationalin, BBC World Servicen ja WGBH:n tuottama ohjelma * The World (uutisohjelma), Australian Broadcasting Corporationin tuottama ohjelma * World, JD Edwardsin kehittämä tietokoneohjelma * MS The World, risteilyalus * The World (internet-palveluntarjoaja) ==Musiikki== * World (yhtye), muusikkoryhmä * The World (Bennie K:n albumi) * The World (U.S. Bombsin albumi) * The World e.p. * Worlds (albumi), Porter Robinsonin albumi ===Kappaleet=== * "World" (James Brownin kappale) * "World" (Five for Fightingin kappale) * "World" (Bee Geesin kappale) * "World (The Price of Love)", New Orderin kappale * "The World" (Brad Paisleyn kappale) * "World" (Linditan kappale) * "The World", Hardwellin kappale Luokka:Täsmennyssivut
Karboksyyliesteraasi

Karboksyyliesteraasi on esteraaseihin kuuluva hydrolyyttinen entsyymi. Se katalysoi esterien hydrolyysiä alkoholeiksi ja karboksyylihapoiksi. Karboksyylihappoesteraasia esiintyy useimmissa niin esi- kuin aitotumaisissa eliöissä ja sillä on rooli muun muassa vierasaineiden myrkyllisyyden vähentämisessä. Karboksyyliesteraasin EC-numero on EC 3.1.1.1. ==Rakenne ja toiminta== Karboksyyliesteraasia esiintyy hyvin yleisenä useissa eliöissä muun muassa eläimissä, kasveissa, bakteereissa ja sienissä. Rakenteeltaan karboksyyliesteraasi esiintyy joko monomeerina tai samanlaisista alayksiköistä koostuvana dimeerinä, trimeerinä tai muuna oligomeerinä. Ihmisen karboksyyliesteraasi on rakenteeltaan trimeeri, jonka alayksiköiden molekyylimassa on noin 60 kDa. Nisäkkäiden elimistössä karboksyyliesteraasia on erityisesti maksassa, munuaisissa, kiveksissä ja endoteelisoluissa. Karboksyyliesteraasi hydrolysoi hyvin monenlaisia substraatteja, joihin kuuluvat useiden karboksyylihappojen estereiden lisäksi myös eräät amidit, karbamaatit ja tioesterit. Karboksyyliesteraasi hydrolysoi niin endogeenisia eli sisäsyntyisiä yhdisteitä kuten lipidejä kuin eksogeenisiakin yhdisteitä esimerkiksi lääkeaineita. Karboksyyliesteraasin katalysoiman reaktion lopputuotteet karboksyylihapot ja alkoholit ovat estereitä vesiliukoisempia ja poistuvat näin ollen soluista estereitä nopeammin. Tämä on yksi eliöiden tapa päästä eroon mahdollisesti myrkyllisistä estereistä. Karboksyyliesteraasit ovat myös tärkeitä eräiden lääkeaineiden esimerkiksi angiotensiinikonvertaasin estäjien kannalta, koska se muuttaa aihiolääkkeet aktiivisiksi metaboliiteiksi.Wolfgang Dekant & Spiridon Vamvakas: Toxicology, 1. Fundamentals, Ullmann's Encyclopedia of Industrial Chemistry, John Wiley & Sons, New York, 2011. Viitattu 1.3.2017 Karboksyyliesteraasin katalyyttisesti tärkeä aminohappokolmikko eli niin sanottu katalyyttinen triadi on seriini, histidiini ja glutamiinihappo. Näistä seriiniaminohappo toimii nukleofiilisena katalyyttinä ja reagoi karboksyylihapon esterin elektrofiilisen karbonyyliryhmän kanssa additioreaktiolla. Seuraavassa vaiheessa muodostunut tetraedrimäinen välivaihe hajoaa, jolloin karbonyyliryhmä palautuu ja alkoksidiryhmä poistuu lähtevänä ryhmänä. Näin muodostuu esterisidos substraatin ja seriiniaminohapon hydroksyyliryhmän välillä. Histidiini ja glutamiinihappo toimivat happo-emäskatalyytteinä protoninsiirroissa. Histidiini ottaa vastaan protonin vedeltä, jolloin siitä muodostuu nukleofiilisempi hydroksidi-ioni, joka hydrolysoi entsyymin ja karboksyylihapon välisen esterisidoksen, jolloin karboksyylihappo vapautuu entsyymistä. Spesifisiä karboksyylihappoesteraasin inhibiittoreita on vain muutama. Niitä ovat esimerkiksi 1,2-diarbonyyliyhdisteet, esimerkiksi bentsiilijohdannaiset, isatiinit, trifluoriketonit, eräät kolesterolijohdannaiset ja ripulilääkkeenä käytettävä loperamidi. ==Lähteet== Luokka:Hydrolaasit
Ole Schack

Ole Schack (s. 17. kesäkuuta 1978)Danske Ole knokler for Vettel on tanskalainen Red Bullin Formula 1 -tallin mekaanikko. Koulutukseltaan Schack on automekaanikko. Schack aloitti uransa vuonna 1999 Tanskan Formula 2000 -sarjassa. Vuonna 2000 hän siirtyi tanskan Formula Renault -sarjaan ja 2001 hän toimi päämekaanikkona. Vuosina 2002–2003 Schack toimi Formula 3000 -sarjassa tanskalaisen Den Blå Avis -tallin mekaanikkona. Kaudeksi 2004 hän siirtyi F1:siin Jaguarin testitiimiin. Kausilla 2005–2008 hän työskenteli Red Bullilla David Coulthardin auton mekaanikkoryhmässä ja vuodet 2009–2014 Sebastian Vettelin.Come vive un meccanico di F1 e cosa serve per diventarlo Vuoden 2012 Singaporen GP:ssä Schack otti vastaan palkintokorokkeella voittaneen valmistajan palkinnon Sebastian Vettelin voitettua kilpailun. == Lähteet == Luokka:Formula 1 -tallien työntekijät Luokka:Tanskalaiset henkilöt Luokka:Vuonna 1978 syntyneet Luokka:Elävät henkilöt
Initial D

Initial D () on japanilainen Shuichi Shigenon manga-sarjakuva, josta on tehty anime-sarjoja ja elokuvia sekä useita videopelejä. == Juoni == Päähenkilö on Takumi Fujiwara, joka osallistuu vuoristoteillä ajettaviin touge-kilpailuihin (ks. Drifting). Päähenkilö ajaa Toyota AE86 Sprinter Trueno autoa, jonka väritys esiintyy myös useissa tietokonepeleissä. Sarjan suosio mainitaan yhtenä syynä automallin korkealle jälleenmyyntiarvolle harrastajien keskuudessa. Lajityyppi on draama ja autourheilu. == Manga == Manga-sarjakuvaa on tehty vuodesta 1995 vuoteen 2013. Manga kattaa 48 Tankōbon nidettä. == Anime == Sarjassa on useita televisiosarjoja sekä suoraan videolle julkaistuja erikoisjaksoja ja animaatioelokuvia: * Initial D First Stage (1998), 26 jaksoa * Initial D Second Stage (1999), 13 jaksoa * Initial D Extra Stage (2000), 2 OVA * Initial D Third Stage (2001), elokuva * Initial D Battle Stage 1 (2002), lyhytelokuva * Initial D Fourth Stage (2004-2006), 24 jaksoa * Initial D Battle Stage 2 (2007), elokuva * Initial D Extra Stage 2 (2008), lyhytelokuva * Initial D Fifth Stage (2012-2013), 14 jaksoa * Initial D Final Stage (2014), 4 jaksoa * New Initial D the Movie - Legend 1: Awakening (2014), elokuva * New Initial D the Movie - Legend 2: Racer (2015), elokuva * New Initial D the Movie - Legend 3: Dream (2016), elokuva == Elokuvat == Sarjaan perustuen on tehty live action-elokuva, jonka on ohjannut Wai-Keung Lau (nimellä Andrew Lau) ja Alan Mak: * Initial D (elokuva) (2005) == Pelit == Sarjan pelit ovat Segan julkaisemia: * Initial D Arcade Stage (2002), kolikkopeli * Initial D Arcade Stage Version 2 (2003), kolikkopeli * Initial D Arcade Stage Version 3 (2004), kolikkopeli * Initial D Arcade Stage 4 (2006), kolikkopeli * Initial D Arcade Stage 4 Limited (2007), kolikkopeli * Initial D Arcade Stage 4 Kai (2008), kolikkopeli * Initial D Arcade Stage 5 (2009), kolikkopeli * Initial D Arcade Stage 6 AA (2011), kolikkopeli * Initial D Arcade Stage 7 AAX (2012), kolikkopeli * Initial D Arcade Stage 8 ∞ (2014), kolikkopeli * Initial D Arcade Stage Zero (kolikkopeli) * Initial D (1999), Sega Saturn, PlayStation 1 * Initial D Gaiden (1998), Game Boy * Initial D: Ryosuke Takahashi's Fastest Typing-theory (2001), PlayStation 2 * Initial D Another Stage (2002), Game Boy Advance * Initial D Collectible Card Game (2003) * Initial D Special Stage (2003), PlayStation 2 * Initial D Street Stage (2006), PlayStation Portable * Initial D Extreme Stage (2008), PlayStation 3 == Lähteet == Luokka:Videopelisarjat Luokka:Mangasarjat Luokka:Animesarjat
Imgur

Imgur () on internet-kuvagalleria ja kuvien jakopalvelu. Sen perusti Alan Schaaf vuonna 2009. ==Historia== Alan Schaaf perusti sivuston sivuprojektina opiskellessaan Ohion yliopistossa tietojenkäsittelyä. Hän oli tyytymätön olemassa olevien sivustojen kuten TinyPic, ImageShack ja Photobucketin toimintaan. Kuvia sivustoilta linkitettiin usein Redditiin ja kuvan suosion kasvaessa suureksi, se ylitti latausrajan, ja kuvan näkyminen estettiin. Imgur:sta tuli välittömästi suosittu. Viidessä kuukaudessa sivustolta näytettiin miljoona kuvaa päivässä. Vuonna 2012 kuvia katsottiin miljardi päivässä.https://allthingsd.com/20120515/interview-imgurs-path-to-1-billion- image-views-per-day/ Syyskuussa 2021 Imgur ilmoitti että MediaLab AI, Inc. on ostanut sivuston.https://imgur.com/gallery/We6yCM2 Schaaf jätti yhtiön pian tämän jälkeen. Imgur ilmoitti huhtikuussa 2023 että 15. toukokuuta 2023 lähtien sivustolta poistetaan vanha ja käyttämätön materiaali, joka ei ole yhteydessä aktiivisiin tileihin, alastomuus ja pornografia. Tämä johtaa merkittävän määrän materiaalia katoamiseen ja kuolleisiin linkkeihin.https://www.spiegel.de/netzwelt/apps/imgur-bekannte- bilderplattform-will-nacktfotos-loeschen- a-d46cb15e-54ce-4a28-bd61-01edb80470dc https://www.wired.com/story/imgur-bans- porn/ https://arstechnica.com/gadgets/2023/04/hosting-site-imgur-will-remove- explicit-and-anonymous-content-next-month/ == Lähteet == == Aiheesta muualla == * Imgurin etusivu Luokka:Kuvafoorumit Luokka:Digitaalinen valokuvien jakelu Luokka:Yhdysvaltalaiset verkkosivustot
Guillaume Rocquelin

Guillaume Rocquelin on ranskalainen Red Bullin Formula 1 -tallin insinööri. Rocquelin on työskennellyt Red Bullilla vuodesta 2006 lähtien David Coulthardin kisainsinöörinä jossa toimi vuoteen 2008 saakka. Kausilla 2009–2014 hän toimi Sebastian Vettelin kisainsinöörinä. Vuonna 2015 hänet ylennettiin tallin pääkilpainsinööriksi. Vuonna 2022 hänet siirrettiin tallin junioriosaston johtoon. == Lähteet == Luokka:Ranskalaiset insinöörit Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt
Óscar Valdez

Oscar Valdez (s. 22. joulukuuta 1990 Nogales, Sonora) on meksikolainen nyrkkeilijä ja hallitseva höyhensarjan WBO-liiton maailmanmestari. == Amatööriura == Amatöörinä Valdez otteli menestyksekkäästi useissa mestaruuskilpailuissa kuten AIBA nuorten nyrkkeilyn maailmanmestaruuskilpailuissa 2008 joissa voitti kultaa. Vuoden 2009 Vuoden 2009 AIBA maailmanmestaruuskilpailuissa Valdez päätyi pronssille. Vuoden 2010 Keski-Amerikan ja Karibian kisoissa Valdez voitti kultaa. Vuonna 2011 käydyissä Pan-Amerikan kisoissa Valdez otteli kääpiösarjassa sijoittuen hopealle.http://www.ringtv.com/417607-new-faces-oscar-valdez/ == Ammattiura == Valdez siirtyi ammattinyrkkeilijäksi vuonna 2012. Uran ensimmäiset ottelut olivat tuntemattomia vastustajia vastaan mutta vuonna 2016 Valdez kohtasi Evgeny Gradovichin voittaen tämän teknisellä tyrmäyksellä neljännessä erässä.http://boxrec.com/media/index.php?title=Fight:2039015 Tämän jälkeen Valdez otteli Matias Carlos Adrian Ruedaa vastaan väliaikaisesta WBO liiton mestaruudesta voittaen tämän toisen erän teknisellä tyrmäyksellä. Valdez varmisti WBO liiton mestaruuden voittamalla Hiroshige Osawan teknisellä tyrmäyksellä seitsemännessä erässä. == Lähteet == == Aiheesta muualla == * Ammattinyrkkeilyottelut boxrec.comissa Luokka:Meksikolaiset nyrkkeilijät Luokka:Vuonna 1990 syntyneet Luokka:Elävät henkilöt
Richard Järnefelt

Richard Yrjänä Järnefelt (synt. Riku Rauanheimo, 20\. joulukuuta 1963 Espoo – 18. helmikuuta 2017 Las Palmas, Espanja) oli suomalainen pianisti, pianonsoitonopettaja, säveltäjä ja teologi, joka työskenteli lähinnä viihdepianistina. Richard Järnefeltin isoisä oli toimittaja Yrjö Rauanheimo. 19-vuotiaana pianonsoittoa opettamaan ryhtynyt Järnefelt kehitti niin sanotun kolmen työn opiskelumetodin, jossa painotetaan perinteistä nuottien tuntemusta, sointuja ja korvakuulotekniikkaa. Hän piti itse metodiaan mullistavana, mutta asiantuntijoiden mukaan se oli lähinnä improvisointia, joka tuotti sujuvaa taustamusiikkia. Vuonna 1999 Järnefelt pääsi Guinnessin ennätystenkirjaan soitettuaan ulkomuistista noin 3 000 kappaletta. Vuonna 2006 hän paransi ennätystä noin 4 000 ja 2016 noin 6 000 kappaleeseen. Järnefelt oli ehdokkaana Veikko Vennamon valitsijamieheksi 1982 presidentinvaaleissa, ja myöhemmin SMP:n, perussuomalaisten (1999, 2011) ja Muutos 2011:n (2015) eduskuntavaaliehdokkaana sekä Urpo Leppäsen Vapaat demokraatit -liikkeen ja kokoomuksen ehdokkaana kunnallisvaaleissa. ==Sävellyksiä== * Eppur si muove, 1976 * Slaavilainen valssi, 1977 * Arrangement: Gloria In Excelsis Deo, 1983 * Kulta, 1983 * Auf der Flucht, 1985 * Hungarian dance # 1, 1988 * Temesvár – Timisoara, 1989 * Arrangement: God Rest You Merry, Gentlemen, 1989 * The Usual TV-theme, 1992 * If There´s No-one, 1993 * Marche funèbre, 1993 * Can`t Stop Loving You, 1996 * Se on Suomi - Det är Finland, 1996 * Virren 510 alku-, väli- ja loppusoitot, 1997 * Oot Sinä vain, 1997 * Kaikki järjestyy, 1997 * Hiljainen vieras, 1998 * Isänmaa, 1998 * Jääthän aamuuni valkenevaan, 2000 * Ratsuväen marssi, 2001 * Jäähyväiset, 2001 * Lasimestarin polkka, 2002 * Ballade pour Sanna, 2006 * Tyttöni, 2007 * Light Yellow Light, 2012 * Kristallikengät, 2012 * Knock, knock, knock, 2014 * Simo Häyhä Waltz, 2015 == Diskografia == * Me käymme joulun viettohon (2008) * Endless Love (2009) * Sinivalkoinen Muisto (2017) == Teokset == * Lyhyt opastus luovempaan soittamiseen pianolla. Suunniteltu jo jonkin verran soittaneille. Helsinki: R. Järnefelt, 1990. ISBN 952-90-2110-0. * Intuitiot – unohdettu voimavaramme. Richard Järnefeltin kirjoituksia aiheesta, toimittanut Ari Anttila. Espoo: Järnefelt-instituutti, 1996. ISBN 951-97490-0-4. * Enemmän iloa pianonsoitosta. Opi soittamaan pianoa, luovemmin, nopeammin, loogisemmin, paremmin. Espoo: Järnefelt-instituutti, 2004. ISBN 951-97490-1-2. * Kielipoliittisia puheenvuoroja. Marja Leena Lempinen et alii. Turku: Books on Demand GmbH, 2007. ISBN 978-952-498-016-6. * Irti virallisesta kaksikielisyydestä. Marja Leena Lempinen et alii. Turku: Books on Demand Gmbh, 2009. ISBN 978-952-498-776-9. * Kaksikielisessä Suomessa tuulee. Marja Leena Lempinen, Heikki Tala, Richard Järnefelt. Turku: Books on Demand GmbH, 2011. ISBN 978-952-498-625-0. == Lähteet == ==Aiheesta muualla== *Richard Järnefeltin kotisivu Luokka:Suomalaiset pianistit Luokka:Suomalaiset säveltäjät Luokka:Suomalaiset aateliset Luokka:Vuonna 1963 syntyneet Luokka:Vuonna 2017 kuolleet
Sina Weibo

Sina Weibo () on kiinalainen mikroblogipalvelu. Se on yksi Kiinan suosituimmista verkkosivustoista. Kiinassa sen Similarweb-sijoitus oli kesäkuussa 2022 seitsemäs ja maailmanlaajuisesti 121. == Lähteet == == Aiheesta muualla == * Verkkosivut * Yaqiu Wang (3.3.2016) The business of censorship: Documents show how Weibo filters sensitive news in China (cpj.org) Luokka:Blogipalvelut Luokka:Kiinalaiset verkkosivustot
Weibo

Weibo () tarkoittaa seuraavia: * Sina Weibo, suosituin kiinalainen mikroblogipalvelu * Tencent Weibo, Tencentin omistama kiinalainen mikroblogipalvelu
Tencent

Tencent Holdings Limited () on kiinalainen internet-alan suuryritys. Syyskuussa 2016 se ohitti China Mobilen nousten Aasian markkina-arvoltaan arvokkaimmaksi pörssiyhtiöksi. Samalla se nousi markkina-arvoltaan koko maailman kymmenen arvokkaimman yrityksen joukkoon. Tencentin palveluita ovat muun muassa WeChat, Tencent QQ ja Tencent Weibo. Tencent omistaa 10 prosenttia Universal Music Groupista. Tytäryhtiöidensä ansiosta Tencent on yksi maailman suurimpia pelialan yrityksiä. Tencentillä on omistuksia niistä 4 prosentista 84 prosenttiin. Se omisti joulukuussa 2022 täysin muun muassa Riot Gamesin ja Funcomin ja omistuksia Epic Gamesista, Activision Blizzardista, Ubisoftista, Kraftonista, Frontier Developmentsista ja From Softwaresta. Suomalaisyrityksistä Tencent on 2010-luvun puolestavälistä asti omistanut enemmistön Supercellistä ja osan Remedy Entertainmentista. Tencent on mukana myös Amer Sportsin vuonna 2019 ostaneessa kiinalaisessa sijoittajaryhmässä. == Lähteet == == Aiheesta muualla == * Verkkosivut *
Kaisa Miettinen

Kaisa Marketta Miettinen (s. 25. heinäkuuta 1965 Sulkava) on suomalainen matemaatikko ja tietotekniikan professori. Miettinen syntyi Kauko Miettisen ja Anna-Liisa Heiskasen perheeseen. Ylioppilaaksi hän tuli 1984 ja valmistui filosofian maisteriksi 1988 ja lisensiaatiksi 1990 Jyväskylän yliopistosta. Miettinen väitteli filosofian tohtoriksi matematiikan alalta Jyväskylän yliopistosta 1994 tutkimuksella On the methodology of multiobjective optimization with applications.Kaisa Miettisen cv. Viitattu 1.3.2017 (pdf) Jyväskylän yliopiston assistenttina, tutkimusassistenttina, tutkijana ja yliassistenttina Miettinen toimi vuodesta 1987 vuoteen 1996. Yliopiston tietotekniikan dosentti hänestä tuli 1997, osa-aikainen professori hän oli 2004–2005 ja teollisen optimoinnin professori hän on ollut vuodesta 2007. Miettinen on toiminut myös Suomen Akatemian tutkijatohtorina, nuorempana ja vanhempana tutkijana sekä akatemiatutkijana, samoin kuin vierailevana tutkijana IIASA-tutkimusinstituutissa Itävallassa ja Helsingin kauppakorkeakoulun vierailevana luennoitsijana, talousmatematiikan professorina ja dosenttina. Hän on toiminut professorina myös Tukholman teknillisessä korkeakoulussa. Miettinen toimi Jyväskylän yliopiston tutkimuksesta, infrastruktuureista ja yliopiston tutkijakoulusta vastaavana vararehtorina vuosina 2012–2017. == Lähteet == == Aiheesta muualla == *Kaisa Miettisen kotisivut *Mathematics Genealogy Project: Kaisa Miettinen Luokka:Suomalaiset matemaatikot Luokka:Jyväskylän yliopiston professorit Luokka:Helsingin kauppakorkeakoulun professorit Luokka:Suomalaiset professorit Luokka:Vuonna 1965 syntyneet Luokka:Elävät henkilöt
Maija Tenkanen

Tiina Maija Tenkanen (o.s. Sundberg; s. 29. huhtikuuta 1963 Tuusula) on suomalainen tekniikan tohtori ja Helsingin yliopiston biotuotannon kemian professori. Tenkanen johtaa Helsingin yliopiston maatalous- ja ympäristötieteiden laitosta.Helsingin yliopiston maatalous- ja ympäristötieteiden laitos. Viitattu 1.3.2017 Sundberg tuli ylioppilaaksi Tapiolan yhteiskoulusta (1982). Hän valmistui Teknillisestä korkeakoulustasta (TKK) diplomi-insinööriksi (1988), jonka jälkeen hän oli vierailevana tutkijana Yhdysvalloissa (MIT) (1988–1989). Hän valmistui edelleen TKK:lta tekniikan tohtoriksi (1997) soveltavan biokemian alalta tutkimuksella Characterization of esterases acting on hemicelluloses. Hänet nimitettiin TKK:n entsyymikemian dosentiksi vuonna 1999. Hän työskenteli Valtion teknillisen tutkimuskeskuksen väitöskirjatyöntekijänä, tutkijana, vanhempana tutkijana ja ryhmäpäällikkönä vuosina 1988–2001; tästä vuosina 1996–2001 ryhmäpäällikkönä VTT Biotekniikassa. Hän toimi vanhempana tutkijana Oy Keskuslaboratorio-Centrallaboratorium Ab:ssä (2001–2002). Helsingin yliopiston biotuotannon kemian professori hän on ollut vuodesta 2001.Maija Tenkanen nimitettiin biotuotannon kemian professoriksi. Ruokatieto. Viitattu 1.3.2017 (haettu Googlen välimuistin kautta, koska linkki on suojaamaton.) Hänen tieteellinen tuotantonsa käsitti vuoteen 2007 mennessä tieteellisiä alkuperäisartikkeleita ja muita julkaisuja erityisesti home-entsyymeistä ja hemiselluloosien rakennetutkimuksesta. Hänellä on kahdesti palkittu patentti (1995) ja muita keksintöjä. Tenkanen on Teknillisten tieteiden akatemian jäsen ja lisäksi Suomalaisen Tiedeakatemian jäsen vuodesta 2016. == Lähteet == Luokka:Suomalaiset biokemistit Luokka:Suomalaiset professorit Luokka:Helsingin yliopiston professorit Luokka:Vuonna 1963 syntyneet Luokka:Elävät henkilöt
Vivo

vivo () on kiinalainen elektroniikkavalmistaja, joka kehittää ja valmistaa älypuhelimia, älypuhelinten lisälaitteita, ohjelmistoja ja verkkopalveluita. Se oli vuonna 2016 Kiinan kolmanneksi suurin puhelinvalmistaja. Heinä- syyskuussa 2016 se oli koko maailman viidenneksi suurin puhelinvalmistaja. Vivo perustettiin vuonna 2009 tuottamaan hifi-laitteita. == Tuotteita == * Vivo Xplay 3S – ensimmäinen 2K-tarkkuuksisella (2 560 × 1 440 pikseliä) näytöllä varustettu puhelin * Vivo Xshot – ensimmäinen AnTuTu- suorituskykytestissä 40 000 pisteen rajan ylittänyt puhelin * Vivo X5 Max – vuoden 2014 lopussa 4,75 millimetrin paksuudellaan maailman ohuin puhelin * Vivo V5 – ensimmäinen 20 megapikselin etukameralla varustettu puhelin == Lähteet == == Aiheesta muualla == * Verkkosivut * Verkkosivut Luokka:Matkapuhelinvalmistajat Luokka:Kiinalaiset elektroniikkayhtiöt Luokka:Viihde-elektroniikan tuotemerkit
Legend Quest (animaatiosarja)

Legend Quest on Netflixille luotu meksikolainen animaatiosarja. Se kertoo 1800-luvulla elävästä Leo-nimisestä pojasta, jolla on kyky nähdä ja puhua haamujen kanssa. Yhdessä he pyrkivät pelastamaan maailman erilaisilta sitä uhkaavilta hirviöiltä. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Johnny Rose Markus Niemi Leo Annemarie Blanco Ella Tarvonen Teodora Oscar Cheda Markku Huhtamo Don Andres Paul Tei Aku Laitinen Alebrije Cydney J. Fam Maaria Nuoranne Marcela Paul Tei Juhani Rajalin Frian Godofredo Lissa Grossman Ella Pyhältö Abuela Al-Kesne Shaw Aku Laitinen Quetzalcóatl Christian Vandepas Paavo Kerosuo Peter James Almeida Miro Lopperi James Juhani Rajalin Horrososo Pinja Hanski, Tuukka Koski ja Verna Kossila Horrososot Pinja Hanski, Tuukka Koski ja Verna Kossila Oppilaat Juhani Rajalin Mies 1 Miro Lopperi Poika 1 Pinja Hanski, Tuukka Koski ja Verna Kossila Kirottu joukko Pinja Hanski, Tuukka Koski ja Verna Kossila Miehet Pinja Hanski, Tuukka Koski ja Verna Kossila Väkijoukko Suomenkielisen dialogin on kääntänyt Maria Lohi ja dialogin on ohjannut Kari Leppälä. == Lähteet == * https://www.commonsensemedia.org/tv-reviews/legend-quest-0 Luokka:Netflix- alkuperäissarjat Luokka:Meksikolaiset televisiosarjat Luokka:2010-luvun piirrossarjat
Vivo (täsmennyssivu)

Vivo tarkoittaa seuraavia asioita: * vivo, kiinalainen monikansallinen elektroniikkavalmistaja * Sinfoniaorkesteri Vivo, suomalainen valtakunnallinen sinfoniaorkesteri * VIVO eli Video In Video Out, ominaisuus näytönohjaimissa * Vivo cantando, yksi vuoden 1969 eurovision laulukilpailun neljästä voittajakappaleesta * En Vivo!, metallimusiikkia esittävän Iron Maiden -yhtyeen kahdestoista livealbumi.
Padri

Padri oli nimi 1800-luvun alussa Sumatralla nykyisessä Indonesiassa minangkabaujen keskuudessa vaikuttaneelle islamilaiselle herätysliikkeelle. Liikkeen tausta juontui suufilaisista liikkeistä, mutta sai vaikutteita wahhabilaisuudesta Mekasta palanneiden pyhiinvaeltajien mukana. Padri-liikkeen vaikutusvallan kasvaessa paikalliset heimopäälliköt pyysivät apua tuolloin alueita Indonesiassa hallinneilta Alankomailta ja liike kukistui vuosina 1821–1838 käydyssä niin sanotussa padrisodassa. ==Liikkeen synty== Vielä 1700-luvun lopulla islamin vaikutus Sumatralla oli huomattavan vähäistä, mutta taloudellinen kasvu alueella tuotetun kahvin kysynnän lisääntymisen myötä vaikutti suufilaisten šaria-lakia kannattaneiden liikkeiden kasvuun šaria-lain taloudellisten säännösten heimopäälliköille tuoman hyödyn takia. Itse Padri- liike sai alkunsa vuonna 1803 kolmen Mekkaan pyhiinvaelluksen tehneen uskonoppineen palattua Sumatralle. He olivat päässeet näkemään wahabbilaisten toteuttaman Mekan valtauksen ja saivat vaikutteita sen sanomasta. Vaikutusvaltaisin näistä kolmesta oli Haji Miskin, joka sai kannatusta osalta paikallisista heimopäälliköistä. Alueen kyliä alettiin järjestää wahhabilaisen lainsäädännön mukaan, joka kielsi esimerkiksi kukkotappelut, alkoholin ja huumeet kuten oopiumin. Miehet määrättiin kasvattamaan parta ja asuina tuli käyttää puhtautta symbolisoivia valkoisia vaatteita. Määräysten rikkomisesta sakotettiin. Kylät, jotka eivät suostuneet noudattamaan lakeja joutuivat Padri-liikkeen kannattajien hyökkäysten kohteeksi. Vuonna 1815 väkivaltaisuuksissa sai surmansa suuri osa minangkabaujen kuninkaallisesta suvusta näiden osallistuttua neuvotteluihin Padri-liikkeen kannattajien kanssa. ==Padrisota== Padri-liikkeen voitto näytti varmalta, kunnes alankomaalaiset palasivat Padangin rannikkokaupunkiin vuonna 1819. Vuonna 1821 he liittoutuivat Padri-liikkeen vastaisten heimopäälliköiden ja kuninkaallisen suvun eloonjääneiden kanssa Padri-liikettä vastaan saaden vastavuoroisesti paikallisten hyväksynnän siirtomaavallalle. Sodan aikana yksi tärkeimmistä Padri-liikkeen johtajista oli Tuanku Imam Bonjol, jonka johtamat joukot ottivat yhteen alankomaalaisten kanssa vuosina 1822–1837. Bonjol jäi alankomaalaisten vangiksi vuonna 1837 ja päätyi karkotetuksi. Viimeinen Alankomaiden ja Padri-liikkeen kannattajien kanssa käytiin Daludalussa vuonna 1838. ==Lähteet== Luokka:Indonesian historia Luokka:Wahhabismi
BBK Electronics

BBK Electronics () on kiinalainen elektroniikkayhtiö. Se omistaa oppo:n, vivo:n, Realme:n, iQOO:n ja OnePlus:n. BBK Electronics myy muun muassa älypuhelimia, digikameroita, mp3-soittimia ja televisioita. BBK on tehnyt paljon kloonipuhelimia ja muita tuotekopioita kalliimmista ja tunnetummista laitteista, joten se on rajoittanut laitteidensa myynnin pääosin tekijänoikeuslainsäädännöltään länsimaita höllempään Aasiaan. BBK Electronicsin tuotteet ovat tulleet tunnetuksi hyvästä hinta-laatusuhteesta, ja puhelinmaailmassa nopeista pikalatausteknologioista. == Lähteet == == Aiheesta muualla == * * Verkkosivut Luokka:Kiinalaiset elektroniikkayhtiöt
Catharina Lefrén

Catharina Juliana Lefrén (synt. Ekenman, isän aateloimisen jälkeen af Ekenstam; 8. tammikuuta 1782 Linköping, Ruotsi – 18. lokakuuta 1854 Linköping, Ruotsi) oli ruotsalaissyntyinen Pirkanmaalla vaikuttanut herrnhutilaisen liikkeen johtohahmo. == Elämäkerta == Catharina Ekenman koki heräämisen kotitilallaan Sjögestadin kylässä Linköpingissä. Heräämiskuvauksessaan hän kertoo vaikuttuneensa 11-vuotiaana Sions Sånger -kokoelman uskonnollisista lauluista ja varsinaisen heräämisensä tapahtuneen 17-vuotiaana. Ekenman avioitui turkulaissyntyisen Lars Gustaf Lefrénin kanssa 1805. Hänen vanhempansa olivat tunnettuja herrnhutilaisia, ja he pitivät aktiivisesti yhteyttä Tukholman veljesseurakuntaan. Lefrénit asettuivat asumaan Hatanpään kartanoon Messukylässä, ja perheeseen syntyi yhteensä neljä lasta. Perhe oli varakas. Lars Gustaf Lefrén omisti Tampereen paperitehtaan, jonka tuotanto vastasi kaikkien Suomen paperitehtaiden tuotantoa yhteensä. Kartanossa järjestettiin hengellisiä tilaisuuksia, joista ei ole jäänyt kirjallisia merkintöjä. Siellä vierailivat Pirkanmaan teollisuuden merkkihenkilöt myös uskonnollisissa yhteyksissä. Lisäksi Catharina Lefrén harrasti aktiivista uskonnollisen kirjallisuuden julkaisu- ja levitystoimintaa. Itä-Suomen rukoilevaisuuden johtaja Henrik Renqvist julkaisi Lefrénin kustannuksella kirjoituksen Lyhy Neuwo, kuinga Autuaxi tuldaman pitä ja levitti saamiaan vapaakappaleita Liperin ensimmäisten heränneiden keskuuteen. Kun Lars Gustaf Lefrén kuoli 1825, paperitehtaan ja kartanon hoito jäi Catharina Lefrénin vastuulle. Samana vuonna Catharina Lefrén tutustui saksalaiseen kauppamatkustajaan, evankelisen herätyksen kokeneeseen Samuel Hebichiin hänen Suomeen suuntautuneella kauppamatkallaan. Kolme vuotta myöhemmin Catharina Lefrén pyysi miestä paperitehtaan ja kartanon hoitajaksi. Catharina Lefrén muutti takaisin Ruotsiin 1834. Hän myi paperitehtaan Johan Christopher Frenckellille ja kartanon Nils Johan Idmanille. Hänelle ei näiden kauppojen ja velkojen jälkeen jäänyt paljoakaan omaisuutta. Catharina Lefrén kuoli 18.10.1854 vierailullaan Linköpingiin ja on haudattuna Sjögestadin kirkkomaalle. == Perhesuhteet == Vanhemmat eversti Nils Adolf Ekenman, myöhemmin af Ekenstam ja Catharina Margareta Götherhielm. Puoliso vuonna 1805 paperitehtailija Lars Gustaf Lefrén (1778-1825). Lapset: Johanna (1806-), Augusta Helena (1810-), Laura (1819-1820) ja Lars Adolf Matts (1823-). ==Lähteet== * Luokka:Ruotsalaiset uskonnolliset johtajat Luokka:Herrnhutilaisuus Luokka:Vuonna 1854 kuolleet Luokka:Vuonna 1782 syntyneet
Tim Goss

Tim Goss (s. 28. helmikuuta 1963) on brittiläinen McLarenin Formula 1 -tallin tekninen johtaja. Goss aloitti uransa McLarenilla vuonna 1990. Goss toimi vuosina 2005–2010 tallin pääinsinöörinä ja vuosina 2011–2013 tallin insinööriosaston johtajana. Helmikuussa 2013 Goss nimitettiin tallin tekniseksi johtajaksi, korvaten tehtävässään Paddy Lowen.Goss korvaa Lowen McLarenin teknisenä johtajana == Lähteet == == Aiheesta muualla == * GrandPrix.com Luokka:Brittiläiset insinöörit Luokka:Formula 1 -tallien työntekijät Luokka:Vuonna 1963 syntyneet Luokka:Elävät henkilöt
Coolpad

Coolpad Group () on kiinalainen elektroniikkayhtiö. Se perustettiin huhtikuussa 1993 nimellä Yulong Computer Telecommunication Scientific. Coolpad oli huhti-kesäkuussa 2013 maailman neljänneksi suurin älypuhelinten toimittaja. Sittemmin yhtiö on menettänyt asemiaan puhelinmarkkinoilla. == Lähteet == == Aiheesta muualla == * Verkkosivut Luokka:Matkapuhelinvalmistajat Luokka:Kiinalaiset elektroniikkayhtiöt
Merja Penttilä

Merja Elisa Penttilä (s. 27. tammikuuta 1956 HämeenlinnaMerja Penttilä. Wihurin säätiö. Viitattu 1.3.2017) on filosofian tohtori ja VTT:n tutkimusprofessori (biotekniikka). Penttilä on myös osa-aikainen professori (synteettinen biologia) Aalto-yliopistossa Kemian tekniikan korkeakoulussa.Merja Penttilä, Aalto People. Viitattu 1.3.2017 Hänet on valittu Suomalaisen Tiedeakatemian jäseneksi 2015.Kotimaiset jäsenet. Suomalainen tiedeakatemia. Viitattu 1.3.2017 Penttilä väitteli 1987. Tutkimustyössään hän on keskittynyt teolliseen biotekniikkaan, erityisesti hiivojen ja homeiden molekyylibiologiaan, ja uusiutuvien luonnonvarojen hyödyntämiseen. CV: Prof. Merja Penttilä. Viitattu 1.3.2017 Hän on saanut vuonna 2012 tutkimustyöstään Wihurin säätiön kansainvälisen palkinnon.International award to Industrial Biotechnology professor Merja Penttilä, VTT, Ibcfinland.fi Viitattu 1.3.2017Tutkimusprofessori Merja Penttilälle 150 000 euron palkinto. Ylen uutiset. 9.10.2012, viitattu 1.3.2017 Penttilä nimitettiin 19. tammikuuta 2023 tieteen akateemikoksi. == Lähteet == ==Aiheesta muualla== * Merja Penttilä. Tiedettä tytöille. Luokka:Suomalaiset biologit Luokka:Aalto-yliopiston professorit Luokka:Suomalaiset professorit Luokka:Akateemikot (Suomi) Luokka:Vuonna 1956 syntyneet Luokka:Elävät henkilöt
Jouko Oittinen

Jouko Erkki Oittinen (30. heinäkuuta 1944 Loimaa – 3. marraskuuta 2007 Vihti) oli suomalainen kenraalimajuri. Oittinen syntyi myymälänhoitaja Erkki Oittisen ja Aili Nurmen perheeseen. Hänen puolisonsa vuodesta 1967 oli Seija Näveri. Oittinen tuli ylioppilaaksi Karhulan yhteiskoulusta 1963, Kadettikoulusta hän valmistui 1968 ja Sotakorkeakoulusta 1977. Opetusupseerina Porin prikaatissa Oittinen toimi 1968–1969, opetusupseerina ja komppanian varapäällikkönä Reserviupseerikoulussa 1969–1974, toimistoupseerina ja toimistoesiupseerina Puolustusvoimien ampumatarvikelaitoksella 1975–1985 sekä Pääesikunnassa toimistoesiupseerina järjestelyosastolla 1985–1988, toimistopäällikkönä sotatalousosastolla 1988–1993 ja suunnittelupäällikkönä sunnitteluosastolla 1993–1995. Puolustusvoimien materiaalilaitoksen johtaja Oittinen oli 1995–2000 ja puolustusvoimien huoltopäällikkö vuodesta 2000. Oittinen hoiti urallaan paitsi puolustusvoimain taloussuunnittelun, myös tietojenkäsittelyn vastuutehtäviä. Vakinaisesta palveluksesta hän erosi 2004. Oittinen kuoli liikenneonnettomuudessa 63-vuotiaana syksyllä 2007. Oittinen ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988, everstiksi 1993, prikaatikenraaliksi 1997 ja kenraalimajuriksi 1999. ==Lähteet== Luokka:Suomalaiset kenraalit Luokka:Liikenneonnettomuudessa kuolleet Luokka:Vuonna 1944 syntyneet Luokka:Vuonna 2007 kuolleet
Caterina Ganz

Caterina Ganz (s. 13. marraskuuta 1995) on italialainen maastohiihtäjä. Lahden MM-kilpailuissa 2017 Ganz sijoittui 15 kilometrin yhdistelmähiihdossa 25:nneksi, 10 kilometrin perinteisen hiihtotavan kilpailussa 29:nneksi, 30 kilometrin vapaan hiihtotavan yhteislähtökilpailussa 29:nneksi ja Italian viestijoukkueessa yhdeksänneksi. Pekingin olympialaisissa 2022 Ganz sijoittui vapaan hiihtotavan sprintissä 30:nneksi. Maastohiihdon maailmancupissa hän kilpaili ensimmäisen kerran Ulricehamnissa tammikuussa 2017 sijoittuen 34:nneksi. Ensimmäiset maailmancupin pisteensä hän saavutti oltuaan Tour de Skillä 2018–2019 Toblachin 10 kilometrin vapaan hiihtotavan kilpailussa 27:s. Parhaimmillaan hän on ollut viidestoista saman kiertueen Val di Fiemmen 10 kilometrin perinteisen yhteislähtökilpailussa. Tourin kokonaiskilpailussa hän oli 20:s. == Lähteet == Luokka:Italialaiset maastohiihtäjät Luokka:Vuonna 1995 syntyneet Luokka:Elävät henkilöt
LeEco

LeEco () on kiinalainen monialayritys, jolla on monia tytäryhtiöitä. LeEco on yksityisessä omistuksessa, mutta osa sen tytäryhtiöistä on pörssiyhtiöitä. LeEco valmistaa muun muassa viihde-elektroniikkaa, sähköautoja ja elokuvia. Se toimi aluksi vain Kiinassa, mutta se on laajentunut myös muille isoille markkina-alueille. LeEco rantautui Yhdysvaltoihin vuoden 2016 lopussa. Se pyrki myymään Yhdysvalloissa älypuhelimia sekä televisioita ja rakentamaan Piilaaksoon EcoCity-nimisen 12 000 työntekijän konttorin. Myynnin aloitus Yhdysvalloissa kuitenkin floppasi ja yrityksen kassavarat alkoivat ehtyä. Tämän seurauksena LeEco aloitti kululeikkaukset ja keskittyi nykyisiin liiketoimintoihinsa uusien sijaan. == Tytäryhtiöt == * LeMobile () – matkapuhelimia * LeMusic () – musiikin suoratoistopalvelu * LeSEE – kulkuvälineitä valmistava yritys * Le Vision Pictures () – elokuvastudio * Le VR () – virtuaalitodellisuuteen keskittynyt yritys * Vizio – LeEcon ostama viihde-elektroniikka valmistava yritys == Lähteet == == Aiheesta muualla == * Verkkosivut * Verkkosivut Luokka:Matkapuhelinvalmistajat Luokka:Kiinalaiset elektroniikkayhtiöt
Nokia Lumia 1030

Nokia Lumia 1030 oli Nokian kehittämä älypuhelin, jota ei koskaan julkaistu. Siitä huhuttiin vuosina 2014 ja 2015 seuraajaa Nokia Lumia 1020 -puhelimelle. Nokia Lumia 1030:sta julkaistiin vuotokuvia marraskuussa 2014. Joulukuussa 2014 uutisoitiin, ettei Lumia 1020:n seuraajaa julkisteta vuoden 2015 MWC- messuilla. Nokia Lumia 1030 tunnettiin työnimellä ”McLaren”, ja siitä käytettiin tyyppinimeä RM-1052. == Ominaisuudet == Nokia Lumia 1030:n rungon oletettiin olevan metallia alaosan muovista antenniraitaa lukuun ottamatta. Julkaistaessa se olisi ollut ensimmäinen kokonaan metallirunkoinen Lumia. Lumia 1030:ssa oletettiin olevan viiden tuuman Full HD -näyttö. Siihen huhuttiin myös neliydinsuoritinta, 32 gigatavua sisäistä tallennustilaa ja kaksi gigatavua keskusmuistia. Erikoisuutena Lumia 1030:ssa olisi ollut leijutusohjaus, jonka ansiosta puhelinta olisi voinut ohjata koskettamatta näyttöruutua. == Lähteet == Lumia 1030 Luokka:Toteutumattomat suunnitelmat ja hankkeet
Nokia Moonraker

Nokia Moonraker oli Nokian kehittämä älykello, jota ei koskaan julkaistu. Lumia-puhelimia mukaileva Nokia Moonraker oli valmis julkaistavaksi vuonna 2014, ja sitä esiteltiinkin vuoden 2014 MWC-messuilla. Se oli tarkoitus julkaista keväällä 2014 yhdessä Nokia Lumia 930:n kanssa. Microsoftin ostettua Nokian puhelinliiketoiminnan Moonrakeria ei julkaistu, vaan Microsoft keskittyi omaan Microsoft Band -aktiivisuusrannekkeeseensa. == Ominaisuudet == Nokia Moonrakerin käyttö perustuu pyyhkäisyihin. Neliskulmaisen kosketusnäytön yläpuolelta pyyhkäisemällä saa näkyviin sovellukset ja alapuolelta pyyhkäisemällä ilmoitukset. Painamalla näyttöä pitkään saa näkyviin valmistilan viimeisimmät ilmoitukset. Näytön alapuolella on fyysinen näppäin, jota painamalla voi siirtyä kotinäkymän ja valmiustilanäkymän välillä. Moonrakerin näytöllä näkyy jatkuvasti kellonaika. Nokia Moonrakeriin on saatavilla kustomoitavia kellotauluja ja irrotettavia erivärisiä hihnoja. Sillä voi käyttää muun muassa sähköpostia, Facebookia ja MixRadiota. Moonrakerissa on myös kameran kaukolaukaisu ja askelmittari. Moonrakerin sensoreiden ansiosta sillä voi lukea esimerkiksi tekstiviestejä kättä nostamalla ja sammuttaa näytön kättä laskemalla. == Lähteet == Luokka:Älykellot Luokka:Toteutumattomat suunnitelmat ja hankkeet Luokka:Nokia